सोनभद्र। राबर्ट्सगंज नगर के पूरब मोहाल मेें गुरुवार को गोली लगने से स्वास्थ्यकर्मी प्रभाकर पांडेय की मौत के बाद परिजनों ने पुलिस को अज्ञात लोगों के खिलाफ तहरीर देकर हत्या का शक जाहिर किया है। शुक्रवार को जिला अस्पताल में पुलिस ने स्वास्थ्यकर्मी के शव का पोस्टमार्टम कराने के बाद परिजनों को सौंप दिया। पोस्टमार्टम हाउस से शव निकलते ही चीख-पुकार शुरू हो गई। पुलिस मौत के कारण का पता लगाने में जुट गई है।